open-index/open-wikipedia-markdown huggingface dataset:
Danau Tamiyang

**Danau Tamiyang** yaitu sabuting danau nang baandak di kampung Mandi Kapau Barat, Kacamatan Karang Intan, Kabupatin Banjar, Kalimantan Selatan. Danau ngini dipakai gasan wadah bawisata ulih urang nang bagana di sakitaran Banjarbaru duwa Martapura. Danau ngini dirasmiakan ulih Bupati Banjar, Khalilurrahman wayah 3 Pibuari 2018. Danau Tamiyang baandakan kikira 20 km matan Martapura atawa 60 km matan Banjarmasin.

## Sajarah

Wayah balum dijadiakan wadah bawisata, danau Tamiyang jadi kampung urang Mandikapau Barat nang baandak di higa Sungai Martapura. Wayah tahun 1991-1992, rumah-rumah warga dipindah ka daratan nang tatinggi maraga kampung nang sabalumnya mulai tinggalam wan handak diulah bandungan. Pas tahun 1992, sungai Martapura nang pamulaannya luasnya 75 m batambah ganal jadi 300 m. 

Danau ngini mulanya jadi wadah urang manambang wan hibak ilung. Tagal pambakalnya mambarishi ilung wan maulahakan pasilitas di hihigaan danau, nangkaya wadah baduduk, jumbatan wan kakus

## Album

## Itihi jua

* Tahura Sultan Adam
* Bendung Karang Intan

## Jujuhutan
Akar gudai

**Akar gudai**  adalah ngaran tanaman kacang-kacangan nang babuah saban tahun (*perenial*). Biginya kawa dimakan wan manjadi *sumber* pangan *alternatif*. Tanaman ngini imbahanu tahan panas wan karing jadinya rasuk jadi tanaman panghijauan dairah nang karing.

Di Indunisia, tanaman ngini disambat juwa lawan *binatung* (Makassar), *fouhate* (Ternate duwa Tidore), *gude*, *kacang kayu*, *kacang gude* (Jawa), Bito' (Selayar), *guḍi* (Madura), *kacang bali* (Bahasa Melayu), *kacang hiris* (Sunda), *kance* (Bugis), *kekace*, *undis* (Bali), *lebui* (Sasak), *kacang iris*, *kacang turis*, *lebui*, *legui*, *puwe jai* (Halmahera), *turis* (Rote), *tunis* (Timor), *ritik lias* (Batak Karo), *koloure* (Tomia-Wakatobi), , Lebui (Sasak-Lombok), wan kacang-kayu (Kisar-Maluku Barat Daya).

## Jujuhutan
Kacang-kacangan

**Kacang-kacangan** adalah sambatan gasan bigi nang baukuran taganal pada bigi banih lawan dipakai gasan bahan makanan gasan nusia duwa haraguannya. Kacang-kacangan nang rancak dipakai biasanya matan *famili* *Fabaceae*. Tagal tanaman kacang-kacangan nang diputiki matan masih anum nangkaya kacang kapri, buncis, lawan edamame kada masuk ka dalam bubuhan kacang-kacangan ujar FAO.

Adapun tanaman nang kada tamasuk ka dalam bubuhan kacang-kacangan adalah kacang hijau duwa buncis nang masuk ka dalam sayuran, duwa bigi tanaman cancarum wan alfalfa nang gasan malambak.

## Jujuhutan
Banglai

**Banglai** adalah sabuting tanaman rarampah angguta suku temu-temuan (*Zingiberaceae*). Rimpangnya dimanfaatkan gasan bumbu dapur dan bahan pengobatan. Tumbuhan ngini baisi banyak ngaran urang manyambatnya, nangkaya : mungle (Aceh), bungle (Tapanuli), kunik bolai (Rana Minang), banglee'iy (Rejang), panglai (Pasundan/Sunda), pandhiyâng (Madura), bale (Makassar), panini (Bugis), unin makei (Ambon).

Banglai ditamui di kawasan India selatan nang baiklim trupis lawan kawasan Asia Tenggara nangkaya: vietnam, thailand, malaysia, indonesia, myanmar, laos lawan kamboja.

## Jujuhutan
Adi Utarini

**Adi Utarini** () adalah saurang pangajar matan di Fakultas Kadukturan, Kasihatan Masyarakat, wan Kaparawatan di Universitas Gadjah Mada. Inya suah manjadi salah sabuting matan sapuluh ikung panaliti nang bapangaruh di dunia ulih jurnal ilmiah Nature maraga panalitiannya pasal nyamuk ba-*Wolbachia* nang kawa mangurangi tingkat mariang badarah di masyarakat.  Inya jua suah masuk dalam daptar 100 ikung urang nang bapangaruh di dunia matan majalah Time.

## Jujuhutan
Zakiah Daradjat

**Prof. Dr. Hj. Zakiah Daradjat** (6 Nupimbir 1929 – 15 Januari 2013 ) adalah ahli psikulugi Islam Indunisia. Sidin bagawi di Kamantrian Agama Indunisia sampai matan 1964 kira-kira tahun 1994.  Sidin jua manjadi guru basar ilmu psikulugi di Universitas Islam Negeri (UIN) Syarif Hidayatullah Jakarta.

Imbah manuntungakan pandidikan duktur di Masir waktu tahun 1964, Zakiah mambagi waktu bagawi lawan mambuka praktik kunsultasi psikulugi. Sidin suah manjadi Direktur Pendidikan Agama wan Direktur Pembinaan Perguruan Tinggi Agama Islam di Kamantrian Agama nang batanggung jawab atas kabijakan lambaga pandidikan Islam. Wayah ngitu,  Sidin baisi kabijakan nang mana bubuhan madrasah kawa mangulih pangatahuan umum 70 parsin wan pangatahuan agama 30 parsin. 

Zakiah suah manjadi Dewan Pertimbangan Agung rahatan 1983–1988 angguta MPR-RI rahatan 1992–1997. Lain pada ngitu,  sidin jua suah manjadi katua bidang urusan kaluarga wan kakanak di Majlis Ulama Indunisia (MUI, yaitu wayah kapimpinan Hasan Basri.

## Jujuhutan
Nila Moeloek

Prof. Dr. Dr. **Nila Djuwita Faried Anfasa Moeloek**, Sp.M(K). () adalah Manteri Kasihatan di Kabinit *Kerja* Parisidin Joko Widodo, nang mana inya jua handak dicalonakan jadi Manteri Kasihatan jua di Kabinet *Indonesia Bersatu II* Parisidin Susilo Bambang Yudhoyono. Inya jua saurang ahli optalmulugi atawa ilmu panyakit mata wan guru basar di Fakultas Kaduktaran Unipersitas Indunusia (FK UI).

## Jujuhutan
Tri Mumpuni

**Tri Mumpuni Wiyatno** (diranakakan di Semarang, Jawa Tengah, 6 Agustus 1964; umur 59 tahun) adalah urang nang dikanal maraga kawa mangambangkan pambangkit léstrék tanaga mikruhidru di 60 kampung padalaman di Indunisia. Inya jua suah mandapat panghargaan *Ashden Awards* 2012, *Climate Hero* 2005 matan *World Wildlife Fund for Nature*, Panghargaan Ramon Magsaysay 2011, wan tamasuk dalam daptar ilmuwan muslim nang bapangaruh di dunia di tahun 2021. 

Pada tanggal 13 Uktubir 2021, inya dilantik manjadi angguta Diwan Pangawas di Badan Panalitian wan Pangambangan Nasiunal (BRIN) ulih Parisidin Joko Widodo.

## Jujuhutan
Nafsiah Mboi

dr. **Andi Nafsiah Walinono Mboi**, Sp.A., M.P.H.(diranakakan di Sengkang, Sulawesi Selatan, 14 Juli 1940; umur 83 tahun) adalah Mantri Kasihatan Indunisia di Kabinit Indonesia Bersatu II. Inya manggantiakan Endang Rahayu Sedyaningsih nang habis umur maraga panyakit kankar pada tanggal 2 Mai 2012. Inya adalah lulusan duktur khusus kakanakan matan Universitas Indonesia.

Inya marupaka anak matan Andi Walinono dan Rahmatiah Sonda Daeng Badji, nang mana kulawarga tamasuk tukuh masyarakat di Sulawesi Salatan. Inya jua baisi laki nang bangaran dr. Aloysius Benedictus Mboi, M.P.H.atawa Ben Mboi, nang mana inya adalah Hubnur Nusa Tunggara Timur matan 1978 sampai 1988.

## Jujuhutan
Takalap

**Takalap** adalah kajadian taguring atawa ngantuk samantara nang tangada ha lawan kajadiannya kikira hitungan baditik di mana urang nang gagal marispun masukan *sensorik* tartantu nang hujungnya jadi kada sadar diri.  Kajadian takalap ngini marga lamun ada urang nang kahilangan wan mandapatakan pulang kasadarannya imbahnya kahilangan kasadaran nintu, rancaknya kadada baparingatan, atawa wayah ada parubahan saudinian antara kundisi mata tabuncalak lawan guring. Dalam istilah parilaku, takalap dapat bermanifestasi wayah bila mata pina barat, panutupan kalupak mata nang bayut, wan kapala maunggut.  

## Jujuhutan
Gulali

**Gulali** adalah gulaan gula gulung nang manyarupai kapas. Biasanya mangandung saikit parasa atawa pawarna makanan.

Gulali diulah lawan cara mamanasakan lawan mancairakan gula, lawan caranya mamutarakan sacara sentrifugal malalui luang halus, maakibatakan lakas dingin lawan bakaras pulang manjadi juluran halus.

Gulali rancak dijual di pameran, sirkus,karnaval, lawan karasmin, nang disajiakan dalam panyu, di atas sunduk, atawa di atas karucut kartas.

Gulali diulah lawan dijual di saluruh dunia, sabagai "gulaan banang" di Britania Raya, Irlandia, Mesir, India (jua dipinandui sabagai "rambut nini"), Selandia Baru, Sri Lanka, dan Afrika Selatan; sabagai "rambut binian" di Uni Emirat Arab, wan Arab Saudi; wan sabagai "banang peri" di Australia. Gulaan kapas nang mirip jua ada di Korea bangaran kkul-tarae wan Persia bangaran pashmak.

## Jujuhutan
Tanjung Selatan

**Tanjung** **Selatan** (bahari Tanjung Silat) adalah sabuah tanjung nang marupakan ujung salatan pulau Kalimantan, nang sacara administratif termasuk wilayah Kabupaten Tanah Laut, Kalimantan Salatan Indonesia. Tanjung Salatan marupakan titik pahujung Kalimantan di sabalah salatan, kada karananya nama **Tanjung Silat** diubah manjadi **Tanjung Salatan.**

**Sajarah**

Menurut Hikayat Banjar, pulau Kalimantan dahulu bernama **pulau Hujung Tanah** karena jika dilihat dari Tanjung Selatan seolah-olah daratan Kalimantan Selatan berbentuk sebuah semenanjung yang memanjang dari selatan ke utara yang merupakan barisan pegunungan Meratus, dengan di sebelah timur Kalsel terdapat Selat Pulau Laut dan di sebelah barat Kalsel terdapat muara Sungai Barito.

Dahulu kala perairan antara Tanjung Selatan sampai ke Kutai, Kaltim merupakan kawasan perairan yang rawan bajak laut.

Penelitian hasil tangkapan di perairan Tanjung Selatan dan tempat lainnya menunjukkan di musim angin tenggara lebih bayak memperoleh hasil tangkapan dibanding angin musim barat daya.

**<big>Jujuhutan</big>**

# (Inggris) National Geospatial-intelligence Agency (2005). National Geospatial-intelligence Agency, ed. *Prostar Sailing Directions 2005 Borneo, Jawa, Sulawesi and Nusa Tenggara Enro (edisi ke-9). ProStar Publications. hlm. 244.* .
# (Inggris) Pauly, Daniel (1996). *<u>Baseline studies of biodiversity: the fish resources of western Indonesia.</u>* The WorldFish Center. . ISBN 978-971-8709-48-1
Trans Banjarbakula

**Trans Banjarbakula** adalah bus antar jamput nang kawa dipakai hagan urang nang handak tulak liwat jalur nang sudah ada, sasuai lawan ngarannya Banjarbakula, jalur nang ada Trans Banjarbakula ada di Banjarmasin, Banjarbaru, Barito Kuala wan Tanah Laut. Busnya ngitu ada nang ukuran sadang, ada jua nang ganal. Bus nang sadang kawa muat hagan 40 ikung, amunnya bus nang ganal kawa muat hagan 20 urang. Trans Banjarbakula kada kawa pakai duit nang langsung, kawanya pakai duit elektrunik. Trans Banjarbakula sudah bajalan matan jam 5 subuh sampai jam 8 malam. Haraganya gin disasuai akan lawan golongan buhan palajar atawa mahasiswa, urang tuha lawan nang panyandang disabilitas, cucuk lawan duit sangu kananakan. 

Matan 1 Mai 2024 Trans Banjarbakula rasmi digaduh ulih Pemerintah Propinsi Kalimantan Selatan, sebelumnya digaduh ulih Kementerian Perhubungan. Salain ngitu, Dinas Perhubungan Propinsi Kalsel rancananya handak memanjangi trayek bus nya  sampai ke Pondok Pesantren Darussalam. Sementara Pemkot Banjarbaru malayani Kuridur A wan Kuridur B yaitu jurusan Panglima Batur wan Trikora. 

## Jujuhutan
Masigit Agung Syuhada Pelaihari

**Masigit Agung Syuhada** adalah masigit nang paling tuha di Kabupaten Tanah Laut, Kalimantan Selatan, Indunisia. Asalnya masigit nih bangunan nang ugahari. Imbahnya dibabak lawan urang-urang nang mangumpulakan duit gasan mambayari pembabakan masigit.  

Urang-urang nang umpat mangumpulakan sumbangan diantaranya adalah, H Abdul Gani, H Jafri, Sidik, H Abdussyukur, H Matran, H Ramli, H Mansyur, H Asmail, H Abdul Hamid, H Khalid, H Anang Syukri, H Anang Tuah, H Bakri, H Basuni, H Abdul Kadir, Hasbullah dan H Nunci.  

Mulai tahun 2000, **Masigit Agung Syuhada** sudah mudel tehanyar wan ganal. Mulai dibangun wadah gasan pawuduan nang tapisah antara lelakian wan bebinian .  

Bahari Masigit Agung Syuhada kada gasan baibadah haja, namun gasan bakumpul manyusun cara menyarang Walanda. Berapa kali sudah parang, masigit nih kada parnah disangka wan Walanda bahawa dijadiakan wadah gasan basambunyi.  

## Jujuhutan
Distrik Tabanio

**Distrik Tabanio** (bahari Afdeeling Tabaniuo) adalah bakas distrik (kidimangan) Tanah Laut wayahnya zaman kulunial walanda bahari. Pusat Distrik Tabanio andakannya di kampung Tabanio wan kampung-kampung sakitarnya nang maliputi batang sungai Tabanio, Kampung Tabanio, Tambangan, wan Takisung. Nang ampun wilayah ngini ialah karajaan Banjar. wilayah nang nini lataknya mahadap laut jawi. 

Distrik Tabanio suah dipambakali ulih pambakal Distrik  nangkaya:

Wayahini Tabanio jadi wilahnya Kabupaten Tanah Laut. munnya urang Banjar nang mandiami bakas Distrik nitu disambat urang Tabanio.

Ada jua dua urang bahari matan Kasultanan Banjar bengaran Majan Laut dan Tongara Mandi nang tulakan ka kumai situ wan sakaligus badiam. bedua beading ini yang mulanya mambawa Agama Islam ka wilayah Kotawaringin wan mandirikan pamarintahan bisa jua disambat Karajaan Kotawaringin.

## Daftar Jujuhutan
Distrik Pelaihari

**Distrik Pleihari** (district Plaijharie  atau palai-ari) adalah bakas distrik Kawedanan nang marupakan bagian matan wilayah administratif Onderafdeeling Tanah Laut rahatan zaman Hindia Belanda bahari. Distrik Pleihari dahulu dipimpin oleh Kepala distrik (districhoofd) yaitu

* Kiai Osman
* Demang Sjawal (1906) 

Wahini wilayah distrik ngini tamasuk dalam wilayah Kabupaten Tanah Laut. Suku Banjar nang badiam di wilayah bakas distrik ngini disambat **Urang Pleihari**,amunnya Suku Dayaknya disambat **Urang Biaju** atawa **Dayak [[Bajuin]]** bagian matan Suku Dayak Maratus

## Jujuhutan
Gunung Jambangan

**Gunung Jambangan** marupakan gunung nang baandak di desa Sungai Pasir, kecamatan Pulau Laut Tangah, Kotabaru, Kalimantan Selatan. Gunung Jambangan marupakan Gunung Bamega nang ada di Syair lagu paris barantai lawan marupakan kawasan wanatani lawan jua tamasuk wilayah hutan lindung. Gunung jambangan nang ini mamiliki ketinggian 4.170 dari parmukaan laut (mpdl)

## Tanaman

Vegetasi atawa tanaman nang ada di gunung ngini kakaya rotan, gatah, cengkeh, ulin,  Damar, Keruing, Meranti lawan jua sisanya tanah hagan warga batanam sayur.

Wayahini Gunung Jambangan di jadiakan wisata di kotabaru lawan jua lagi diulahakan jalan naik hagan urang nang handak merasai naik ka puncak gunung nitu

## Daptar jujuhutan
Paris barantai

**Paris Barantai** adalah lagu babahasa banjar matan Kalimantan Selatan. Lagu ngini marupakan ulahan Anang Ardiansyah, lawan pemulaan dibawaakan lawan Raja Banjar pada 1960-an. Lagu ngini bakisah tentang perasaan saurang tentang kampung halaman inya, dan karinduan wan urang yang behuma disana.

Dari samuaan lagu ulahan Anang Adriansyah, Paris Barantai, baimbai lawan " Kambang Goyang " manjadi satu-satunya nang baisi hak cipta, wahini sudah diwarisakan lawan ahli warisnya, Riswan Irfani.

## Isi Lirik
Wayah pang sudah 

Hari baganti musim 

Wayah pang sudah 

Kotabaru gunungnya bamega 

Bamega umbak manampur di sala karang 

Umbak manampur di sala karang 

Batamu lawanlah adinda 

Adinda iman di dada rasa malayang 

Iman di dada rasa malayang 

Pisang silat tanamlah babaris 

Babaris tabang pang bamban kuhalangakan 

Tabang pang bamban kuhalangakan

Bahalat gununglah babaris 

Babaris hatiku dandam kusalangakan 

Hatiku dandam kusalangakan 

Burung binti batiti di batang 

Di batang si batang buluh kuning manggading 

Si batang buluh kuning manggading 

Malam tadi bamimpilah datang 

Rasa datang rasa bapaluk lawan si ading 

Rasa bapaluk lawan si ading

## Daftar Jujuhutan
Sinoman Hadrah

**Hadrah** hanyar  masuk balarak di Kabupaten Banjar tagal yang  tebuat di martapura. sinoman nitu sabuting perkupulan urang urang nang mempunyai tujuan bakahandak nang sama, sedangkan hadrah artinya hadir. Jadi Hadrah adalah suatu kegiatan untuk menyabut kehadiran urang nang di dihormati ataw dimuliakan.

## Daptar Jujuhutan
Air terjun Bajuin

**Banyu Tajun Bajuin** adalah wadah wisata alam nang ada di kampung Sungai Bakar, kacamatan Pelaihari, kabupaten Tanah Laut, Kalimantan Selatan. Mandin Bajuin adalah wadah wisata nang masyhur mulai tahun 1980-1995, tagal kada tapi rajin lagi urang mendatangi imbahnya. Sampai di tahun 2019, bamula panataan baasa lokasi wisata mandin Bajuin wan dibuka pulang sagan umum pas tanggal 1 Juli 2020 nang barhasil jua manarik urang datang kasitu sampai 2000 urang dalam 2 ahat wan maulah daerah ngini barubah ngaran jadi **Bajuin Park.** Mun Banyu Tajun Bajuin saurang ada di gunung Buluh  nang tamasuk ke dalam wilayah geopark Meratus.

## Tingkatan banyu tajun
Di komplek Banyu Tajun Bajuin, tadapat 4 tingkat mandin di wilayah mandin Bajuin nang jarak satiap tarminal nya adalah: 

# Banyu tajun pamulaan nang katinggiannya 25m wan jaraknya 750 m,
# Banyu tajun nang katinggiannya 17 m wan jaraknya 1,2 km,
# Banyu tajun katiga nang katinggiannya 37 m wan jaraknya 1,8 km,
# Banyu tajun kaampat nang katinggiannya 18 m.

Tapi, hanya sabuting banyu tajun haja nang kawa dinikmati wan pengunjung, maraga banyu tajun nang lain baandak di wilayah hutan lindung wan diharagui lawan buhan Dinas Pariwisata nang ada disana.

## Jujuhutan
Pulau Sebuku

**Pulau Sebuku** adalah sabuah pulau nang masuk wilayah kecamatan Pulau Sebuku di kabupaten Kotabaru, Kalimantan Selatan.

Pulau ini merupakan sabuah kecamatan nang begana di sabalah timur pulau Laut. Pada masa kejayaan Karajaan Majapahit, pulau ini disebut Sawaku nang masuk daerah taklukan Majapahit nang kaya dalam Kakawin Nagarakretagama. Pulau ini terkenal wan deposit bijih besinya, nang wahini sudah digarap wan beberapa perusahaan swasta.

## Daptar Jujuhutan
Sarimuka

****Sarimuka''' marupakan salah sabuting wadai tradisiunal nang dipinandui urang banyak di Kalimantan Selatan nang diulah matan galapung baras gasan lapisan bawahnya lawan kamiran santan gasan lapisan atasnya. Salaya mamakai galapung baras, bagian bawahnya bahanu diganti lawan lakatan.   

Wadai Sarimuka baisi angih nang pina lain pada wadai nang lain, nang mana bagian atasnya lamah wan manis, lawan lapisan bawahnya hanta wan kasar.   

## Tahaga
Sualih di Kalimantan Selatan, wadai ngini jua kawa ditamui di Lombok, Nusa Tenggara Barat wan Tembilahan, Riau lawan ngaran nang sama.

Sarimuka wayahnya hanya ditamui pabila bulan puasa cungul wan dijajakan di pakan wadai. Wayahini wadai sarimuka ditampaiakan lawan bamacam warna sukira maulah urang handak nukar.

## Jujuhutan :
Hamiedan AC

**Hamiedan AC** adalah saurang saniman wan pangarang lagu asal Kalimantan Selatan. Sidin diranakkan wayah tanggal 26 Siptimbir 1940 di Kandangan, Hulu Sungai Selatan, Kalimantan Selatan. Sidin suah marantau wan bagawi di Jakarta pada sabuah parusahaan rakaman. Habis itu, sidin bulik kampung lalu meulah kamar rekaman saurang lawan ngaran Hamico Record. Studio ngitu rancak dijadikan wadah sagan ajang kreativitas pamusik Banua.

Hamiedan kawa lihai mamainkan parak sabarataan alat musik. Sidin ahli jua sabagai operator studio wan manyunting musik. Sidin biasa dibantui lawan dangsanak-dangsanak sidin dalam manjalankan kamar rekamannya, yaitu ulih Hamli Kandangan sabagai bassis, Hadi sabagai pianis, Mila Tamberun sabagai panyanyi, wan jua panyanyi lain nangkaya Martha Rombe. Sidin jua suah manuntun parukunan paduan suara Ramux’s Vokal Group nang rancak umpat lomba atawa festival sakitar. Salah sabuting lagu ulahan Hamiedan nang tarkanal adalah lagu Ampar-ampar Pisang.

## Jujuhutan
Gunung Birah

**Gunung Birah** yaitu sabuah wadah wisata nang baandak di kampung Kandangan Lama, kacamatan Panyipatan, kabupatin Tanah Laut, Kalimantan Selatan. Wilayahnya baisi luas sakitar 1.589,02 hiktar wan pucuk paningginya yaitu kira-kira 275 mdpl. Gunung ngini baisi sajarah panjang wan baisi kaitan lawan kisah panduduk di situ sawaktu malawan panjajah nang mana gunung ngini jadi wadah kaluar masuknya urang sana.

## Ampah manuju
Jarak Gunung Birah matan Lapangan tarabang Syamsudin Noor, Banjarbaru yaitu 88 km. Jalannya ngini kawa jua mamakai lawan kandaraan motor nang lawasnya 2 jam di jalan. Jalan ampah ka gunung wahini baaspal wan ada parkiran kandaraan nang sudah bakarcis masuk di muhara gunung. Amun sudah taliwati muhara lawang salamat datang, pangunjung kaina kawa naik *traktor tangan* salawas 10 manit lawan imbah nitu kawa bajalan batis tangah dua jam gasan tambus sampai ka pucuk.

## ''Topografi''
Gunung Birah ngini tagasnya *lahan* nang bamamacam, tikas matan *lereng* nang hiring banar sampai ada jua *area* jajaran mumungkuran nang baisi *pola-pola* bakas adanya takikisan banyu lawan angin atau kikisan lapisan tanah ulih gesekan banyak lawan angin. 

## ''Ekosistem''
Banyak tadapat bamamacam tanaman lawan haiwan nang ada di *area* gunung Birah. Amun nang pina tabanyak adanya nitu ialah *Sengon* lawan Birik, kaduanya tumbuh pacangan subur amun ditanding lawan tanaman nang lain. Imbah nitu juga ditemukan kambang bangkai *Amorphophallus titanum*, Aren *Arenga pinnata*, Tamiang *Schizotachyum blunei* Ness, Bulan Nanduk *Diosphycos marcophylura*, Gamal *Gliricidia sepium*, Gungkuang *Pachyrhizus erosus*, Halaban *Vitex pinnata*, Jelutung *Dyera costulata*, Jaring *Archidendron pauciflorum*, Ketapang *Terminalia catappa*, Kujajing *Ficus fistulosa* Reinw, Lua *Ficus racemosa*, Mampan bini *Cratoxylon arborescen*, Nangka *Arthocarpus integra*, Paikat Ampar Tikar *Calamus finlaysonia* lawan Singkuang *Dracontomelon dao*. Babarapa flora saparti Sengon ngitu tanaman nang singhaja ditanam uleh warga gasan menjaga tanah supaya kada longsor.

Fauna nang tadapat di gunung Birah ngitu satwa liar saparti Burung Binti *Ciconia stormi*, Burung Bubut *Centropus sinensis*, Burung Cuit *Dicaeum throchiluem*, Burung Elang *Accipitridae*, Burung Hantu *Strigiformes*, Burung Kutau-kutau *Maeronus gularis*, Burung Punai *Treron vernans*, Burung Walet *Apodidae*, Hirangan *Trachypithecus*, Rusa *Carvidae*, Tupai *Tupaia javanica* dan Warik *Macaca sp*. 

## Wisata
Gunung Birah matan lawas sudah rancak dimanfaatkan ulih pangunjung sabagai tampat bakimah atawa sakadar tampat malihat matahari tinggalam. Salain nang ngitu, gunung Birah juga rancak diulah sabagai wadah kagiatan kirab bendera pas rahatan paringatan hari Kemerdekaan Indonesia lawan Festival Bukit Birah. Gunung Birah nitu parnah manjadi lukasi dari kagiatan World Clean Day pada 2020 silam lawan manghasilkan 1,1 ton sampah nang barhasil dibarsihkan uleh pasarta kagiatan.

## Jujuhutan
Haji Buyasin

**Haji Buyasin** atawa **Hadji Boijasin** adalah salah saurang pahlawan Perang Banjar nang bajuang wayah kasultanan Banjar. Sidin bajuang baimbai Damang Lihman wan Kiai Langlang Buana. Sidin tarkanal sabagai pahlawan anum nang digalari ulih bubuhan Walanda sabagai "Barandal Licin", Musabab lalingkahan sidin nang ngalih banar ditangguh wan sidin wayah malakukan panyarangan katuju mambakar bubuhan prajurit Walanda.

Ngaran langkap sidin adalah Haji Muhammad Jasin. Lahir di kampung Sabuhur (Kabupatin Tanah Laut, Kalimantan Selatan) wayah tahun 1837. Ngaran asli sidin Muhammad Yasin.

Manurut riwayat, wayah bulan Agustus 1859, Haji Buyasin wan Demang Lehman wan Kiai Langkang manyarang Benteng Tabanio. Rahatan sarangan nitu, banyak sardadu Walanda nang maninggal atawa habis umur.

Walanda handak maambil Benteng Tabanio lagi mamakai kapal perang Bone, sarangan nang pamulaan kada kawa mangalahakan Haji Buyasin. Saragan nang kadua kali, Walanda mamakai kapal Arjuna, Celebes, Matrado, wan Onrust, sahingga Haji Buyasin wan pasukannya baundur.

Haji Buyasin wan kakawanan tapaksa baundur ampah Takisung, lalu manuju ka Pelaihari. Sampai ka Bati-bati, Haji Buyasin wan bini, wan garilya nang maumpati sidin dikapung ulih pasukan Walanda salawas 10 hari, andakannya pas di Tambak Lining wan Salingsing, bulan Mai 1864. Wayah ari ka-11, Haji Buyasin wan kakawalan sidin kawa salamat, limbah nitu buhannya bukahan ka Pengaron.

Kamatian Haji Buyasin kajadian pas sidin bamara ampah Tanah Dusun, Kalimantan Tangah. Wayah handak manyabarang Sungai Lintuni, sidin batamu wan kaki tangan Walanda, Pambakal Bonang. Wayah nitu, Haji Buyasin ditimbak ulih Pambakal Bonang, tanggal 26 Januari 1866. Isuknya, janajah sidin dikuburakan di Pamakaman Masjid Lama Banjarmasin (Teluk Masjid).

Ngaran Haji Buyasin diandak jadi ngaran rumah sakit, yakni Rumah Sakit Umum Haji Boejasin di Kabupatin Tanah Laut. Ngaran sidin jua dijadiakan ngaran jalan, yakni Jalan Haji Buyasin di muka Kantor Dinas Perikanan dan Ketahanan Pangan, di sabalah kiwa Dinas Perumahan Rakyat Kabupaten Tanah Laut, sampai ka bundaran Parit.

## Jujuhutan
Binting Tabanio

**Binting Tabanio** adalah sabuah kampung halus nang baandak diparak sungai Tabanio, di Pantai Selatan Kalimantan. Kampung ngini baisi wilayah lawan ekonomi nang tinggi maraga hasil bakawinan lawan tambang amas di daerah Pelaihari. Tanggal 6 Juli 1779 VOC maulah beakuran lawan Sultan Banjar pasal monopoli pengusaha dagang

## Daftar Jujuhutan
Yulita Intan Sari

**Yulita Intan Sari** atawa nang rancak dikiyau Mama Lita (lahir 27 Juli 1989) adalah ibu rumah tangga, tukang bamasak, pangusahaan wan maulah kuntin Youtube nang bakabangsaan Indunisia. Ngarannya dikanal barakat inya maumpati lumba Master Chef Indonesia musim kalima nang dilihat akan di RCTI pada tahun 2019.

## Jujuhutan
Kuda gipang

**Kuda Gipang** atawa Kuda Gepang marupakan salah satu kesenian Kuda Lumping nang bawujud tarian berbaris mamakai Eblek anyaman bambu bawujud binatang kuda nang bakambang di lingkungan masyarakat Banjar, Kalimantan Selatan.

## Awal Bamula
Bamula wayah Karajaan Daha nang ada didaerah Banjar nang dibantu oleh Kasultanan Demak,wayah itu babuhannya perang hagan marabutakan tahta, nang mana babuhan kasultanan Demak mambari syarat wadah Pangeran Samudra bahwa karajaan Daha penerus nang sah gasan masuk agama Islam, mamimpin sistem kesultanan wan sampai pada masuknya budaya Jawa nang kaya Wayang Kulit, Gamelan, tarian keraton wan Kuda Lumping nang dibawa ulih prajurit Ponorogo nang bagabung dalam pasukan Kesultanan Demak wayah di Banjar.

Karana di Jawa kuda lumping di masyarakat Jawa disambat Jaran Kepang, maka di Banjar disambat kuda Gepang nang marupakan bahasa Banjar gasan kaparluan Dakwah Islam ka masyarakat Banjar nang kaya nang dilakoni ulih Sunan Kali Cagar di Jawa Tengah wan Bathoro Katong di Ponorogo. Maka di Banjar dakwah Islam memakai eblek tenunan kuda dilakukan oleh Lambung Mangkurat alias Raden Sekar Sungsang alias Maharaja Sari Kaburungan nang diutus Sunan Giri gasan manyebarakan dakwah agama Islam di Kalimantan Selatan.

## Jujuhutan
Rabuis

**Rabuis** atawa **Ribuis** adalah dukumen rasmi mambawa kandaraan di Indonesia. Rabuis adalah bukti pandaptaran wan data saurang nang dijulungi Pulri gasan urang nang sudah mancukupi pikaras administrasi, wagas awak wan ruhani, paham akan paraturan lalu lintas, wan lancar mambawa kandaraan bamutur. Sabarataan urang nang mambawa Kandaraan di jalan musti baisi Rabuis sasuai lawan parian Kandaraan Mutur nang dibawa (Pasal 77 ayat (1) UU No.22 Tahun 2009).

Panambayan, Rabuis hanya ada talu buting haja yaitu Rabuis A, B wan C haja, sabalumnya aturan hanyar dilakukan lawan diulah Rabuis D lawan bubuhan D1 gasan cacat (disabilitas) indan ampat, lalu bubuhan Rabuis C dibagi manjadi talu maumpati kapasitas masin nang dipakai yaitu C, C1 wan C2.

Maurus parpanjangan Rabuis digawi saban lima tahun sakali lawan kada kawa diwakilakan. Ujar buhan kapulisian, ada dua macam Rabuis nang kawa dipanjangakan liwat daring. Sabuting layanan pamarintah gasan manyamani parpanjangan Rabuis adalah Rabuis kukujuk. Rabuis Kukujuk sabagai sabuting layanan mamaraki urang nang maurus pajak 5 tahun parpanjangan Rabuis utamanya gasan Rabuis A duwa Rabuis C.

## Jujuhutan


## Itihi jua

* Rajia kandaraan
* Parhuning
* Supir
Lumut hati

**Marchantiophyta** (**Hepaticophyta**) atawa lumut hati adalah lumut nang rancak tadapat di batuan, tanah, atawa dinding lawas nang basah. Dingarani lumut hati maraga baisi bantuk nang kaya hati wan banyak batangkéwang. Lumut ini baisi struktur nangkaya akar, batang, wan daun. Maraga ngitu, banyak nang maanggap kalumpuk lumut ngini adalah kalumpuk paralihan matan tumbuhan Thallophyta ka Cormophyta. Lumut ngini baisi angguta kurang labih 6000 sampai 8000 buting. Walau nang kaya itu jua, dalam kalumpuk tumbuhan kriptogam, lumut ngini kada baisi kadudukan nang panting.

## Cara batahan hidup
Maraga banyak lumut nang tamasuk dalam kalumpuk ngini hidup hidup di tempat-tempat yang basah, awaknya baisi karungkung udara (higrumurf). Walau kada tapi banyak didapati, lumut ini kawa didapat di atas tanah nang karing, batuan nang karas, wan lain-lain, nang mana lumut ngini baisi wadah manyimpan banyu di awaknya. Lumut ini jua kawa hidup di dadaunan puhun (ipifit) sampai maulah ipipil. Ada jua lumut hati nang kada baisi jat hijau daun nangkaya *Cryptothallus*, nang mana buhannya hidup di bahan-bahan urganik nang mati wan mambangai (saprufit)

## Angguta kalumpuk
Babarapa macam lumut nang masuk ka dalam kalumpuk ngini di antaranya *[[Haplomitrium]] sp., [[Marchantia polymorpha]], [[Monoclea forsterii]], [[Sphaerocarpos texanus]], [[Riccardia chamaedryfolia]], [[Pellia endivifolia]], [[Scapania nemorosa]], [[Jungermannia]] sp., [[Marchantia geminata]], [[Reboulia hemisphaerica]], [[Riccia flutans]], [[Riccia nutans]], [[Riccia tricocarpa]], [[Riccia hasskarliana]]* Steph., *[[Riccia sorocarpa]]* Bisch., *[[Cheilolejeuena intertexta]]* (Lindenb.) Steph., *[[Trochejeuena sandvicensis]]* Schiffin., wan nang lainnya, nang mana ada nang kawa dipakai sagan tatamba panyakit, nang kaya *Marchantia polymorpha* nang kawa dipakai sagan tatamba panyakit hati.

## Jujuhutan
Herman Ardiansyah

**Herman Ardiansyah** atawa nang dikanal sabagai Haji Ardiansyah (lahir di Banjarmasin, 5 Disimbir 1951, habis umur di Jakarta, 28 Uktubir 2017) adalah pamain catur prupisiunal Indunisia. Sidin babarapa kali mawakili Indunisia dalam Olimpiade Catur, tamasuk Olimpiade Catur 1986 di Dubai.

Herman Ardiansyah mandapat galar Grandmaster di Lucerne, Swiss, tahun 1982. Lantaran umur sidin nang labih pada 60 tahun, wayah nitu Ardiansyah jadi Grandmaster paling tuha di Indunisia. 

Herman Ardiansyah habis umur di Klender, Jakarta Timur, 28 Uktubir 2017, pas umur 66 tahun. Sidin maninggal dunia lantaran takana kanker hati.

## Jujuhutan
Masigit Riadhussalihin

**Masigit Riadhussalihin** marupakan salah sabuting masigit nang baada di Kalimantan Salatan, nang baandakan stratigis banar di pusat kuta, Jalan H. Damanhuri, Disa Barabai, Kacamatan Barabai, Kabupatin Hulu Sungai Tangah.

## [[Kagiatan]] di Masigit
Salain manggawi sambahyang lima waktu, Masigit Agung Riyadhusshalihin Barabai jua rancak maadaakan kagiatan pangajian, nang mana digawi sabanyak tiga kali dalam saminggu. Masigit ngini jua dipakai sagan bamacam-macam kagiatan syiar Islam oleh masarakat lawan pamarintah satampat, di antaranya kagiatan manasik haji lawan pambarangkatan jamaah haji. 

## Muatan Masigit
Masigit Agung Riyadhusshalihin Barabai dibangun ganar banar lawan migah nang tadiri matan dua lantai, wan kawa manampung sakitar 10 ribu jamaah.
## Jujuhutan
Bajuin Plaza

**Partukuan Bajuin Plaza Pelaihari** adalah ngaran wadah baulanja rampak rampu nang baandakan di Jalan Kemakmuran, Pelaihari, Tanah Laut, Kalimantan Salatan. Kumplik wadah baulanja ngini luasnya 23.607 m2. 

## Sajarah
Panambayan, Bajuin Plaza diharagu lawan nang ampun puku matan 18 Siptimbir 1996 lawan paampihan kuntrak di 18 Siptimbir 2016. Imbahnya 20 tahun, Bajuin Plaza dijulungi baasa ka Bupati Tanah Laut, Bambang Alamsyah. 

## Jujuhutan
Tugu Kijang

**Tugu Kijang** atawa tugu menjangan marupakan salah sabuting daya tarik ikonik siktor pariwisata Kabupatin Tanah Laut, Pruvinsi Kalimantan Selatan. Disambat ikonik karana tugu ngitu barupa patung Kijang Mas wan kapal layar bahari. Nang mana ngitu melambangkan daerah ini bisi kekayaan laut, ditambah pulang wan ornamen nang bantuknya manyarupai akar, daun wan ornamen lainnya nang malambangkan hasil alam nang malimpah banar.

Tugu nangini andakannya unik wan strategis, kada jauh dari wadah wisata. Pas di bawah batis Gunung Kayangan Desa Panggung Baru nang areanya mangarucut jadi pas banar patung kapal layar di situ. 

Tugu ngini nyaman banar dilihat ulih masyarakat nang malangkahkan batis ka Kota Pelaihari. Karana andakannya ada di lajur Banjarmasin-Pelaihari.

Tugu nang salasai dibangun pas akhir 2017 lalu, malaasakan dana sanilai Rp 1,024 miliar labih. Salain sabagai maskot Tanah Laut, tugu nangini jua jadi tanda batas Kota Pelaihari.

## Jujuhutan
Instagram

**Instagram** adalah layanan jejaring sosial babagi futu wan vidiu nang dibisi ulih perusahaan Amerika, Meta Platforms. Aplikasi ini mamungkinakan pamakai gasan maunggah media nang kawa diedit lawan filter atawa diatur lawan tagar wan panandaan geografis. Namun bairing bajalan waktu Instagram baubah sebagai aplikasi kritik wan saran matan warganet indonesia, banyak selebritis dunia nang maunggah foto gasan maulihi kritik wan saran matan panitia warganet Indonesia. Unggahan kawa dibagiakan secara publik atawa lawan paumpat nang sudah disatujui sabalumnya. Pamakai kawa manalusuri konten pamakai lain badasarakan tag wan andakan, maitihi konten nang wayah tren, mangatujui futu, wan maumpati pamakai lain gasan manambahakan konten buhannya ke feed saurang.Versi Android dikaluarakan rahat bulan April 2012, diumpati lawan antarmuha desktop lawan fitur tabatas rahat bulan November 2012, aplikasi Fire OS rahat bulan Juni 2014, wan aplikasi gasan Windows 10 rahat bulan Oktober 2016.

Instagram rahat awalan baisi lalainan lawan mamungkinakan konten dibingkai dalam rasio aspek persegi (1:1) haja 640 piksel gasan sasuai lawan ganal layar iPhone rahat wayah ngintu. Wayah tahun 2015, pambatasan ngini dilonggarakan lawan panaikan manjadi 1080 piksel. Instagram jua manambahakan fitur perpesanan, kamampuan gasan mambuatakan babarapa gambar wan vidiu dalam satu kiriman, wan fitur Stories-mirip lawan pasaing utamanya, Snapchat-nang mamungkinakan pamakai gasan mamposting konten buhannya ka umpan baurutan, lawan satiap kiriman kawa diakses lawan urang lain salawas 24 jam. Wayah Januari 2019, Stories dipakai lawan 500 juta urang satiap harinya.

Pamulaan Instagram diluncurakan gasan iOS rahat bulan Oktober 2010 lawan Kevin Systrom wan Mike Krieger, Instagram dengan lakas maraih popularitas, lawan satu juta pamakai tadaftar dalam dua bulan, 10 juta dalam satu tahun, wan 10 miliar pada bulan Juni 2018. Wayah bulan April 2012, Facebook Inc. mengakuisisi layanan ngini lawan nilai sekitar US$1 miliar dalam bantuk duit tunai wan saham.

Meskipun rancak dipuji gara-gara kasuksesan wan pangaruhnya, Instagram jua dikritik gara-gara badampak negatif wayah kasehatan mental dedaraan, paubahan kebijakan wan antarmuka, sangkaan penyensoran, sampai konten ilegal maupun konten kada pantas nang diunggah pamakai.

## Jujuhatan
Martapura FC

**Martapura FC** (singkatan tiba: Martapura *Football Club*) adalah parkumpulan pamain bal Indunisia nang andakannya di Kuta Martapura, Kabupatin Banjar, Kalimantan Selatan. Martapura FC baisi ngaran lain **"Macan Gaib"** wan *"Laskar Sultan Adam"* nang main di Stadiun Demang Lehman. Martapura FC main di Liga 2 Indonesia di musim 2020. 

Martapura FC marupakan parkumpulan nang sakampung duwa Persemar Martapura wan Persekaban Kabupaten Banjar nang sama-sama bagana di kuta Martapura.

Matan 22 Pibruari 2021, Martapura FC rasmi baganti ampun imbah diakuisisi lawan Kevin Hardiman wan baganti ngaran jadi Dewa United FC nang imbahnya baalih markas ka Kabupatin Tangerang.

## Pamain

## Tautan luar

* Akun Facebook rasmi

## Jujuhutan
Jumbatan Dewi

**Jumbatan Dewi** adalah jumbatan nang beandak di atas sungai martapura, kota Banjarmasin, Kalimantan Selatan. Jumbatan ngini mehubungakan jalan ahmad yani lawan Jl. Hasanuddin HM/ Jl. Ujung Murung atau nang dikenal wilayah pasar sudimampir. Jumbatan ngini merupakan jumbatan nang tatuha di Banjarmasin.

## Sajarah
Jumbatan Dewi ngini baisi Kisah Sajarah nang panjang, bahari jumbatan ni dingarani Jumbatan Coen. jumbatan ngini diulah pas jaman Hindia Walanda. Ngaran jumbatan Coen baasal dari ngaran Gubernur Jenderal hinda walanda nang bangaran Jan Pieterszoon Coen.

Jumbatan ngini jua marupakan jumbatan ringkap tapanjang partama nang ada di daerah lawan jua mehubungakan wilayah pulau tatas ka jalan Oelin mearah hulu sungai.

Dalam parkambangannya, pas tahun 1935 ringkapan nang ditangah jumbatan takana di renovasi jadi kwa dialui Kapal Ganal.

Pas Japang  masuk ka Banjarmasin, jumbatan Coen di ladakakan buhan pasukan Algemene Vernielings Corps (AVC) Walanda, sabalum maninggalakan Banjarmasin sekira kada kawa dipakai buhan Japang.

Pas Agustus 1942, japang meulah baasa jumbatan ngini imbahtu dingarani Jumbatan Yamato Bashi. imbah japang manyarah wan pasukan Sekutu tahun 1945, imbah nitu atawa tahun 1972, jumbatan ngini dipakai ulih Pemerintah Hindia Walanda nang bausaha pulang handak menajajah indonesia. Ngaran jumbatan Coen dipakai pulang sampai Walanda menyarahakan kedaulatan Indonesia.

Imbah Walanda maninggalakan Banjarmasin, Jumbatan ngitu baubah ngaran jadi Jumbatan Ahmad yani imbah tu diresmikan pas awal pelita 3 di era Orde Baru.

## Jujuhutan
WhatsApp

**WhatsApp** marupakan aplikasi atawa madia komunikasi nang dimanfaatakan sagan bakirim pasan wan panggilan. Aplikasinya ugahari wan nyaman dipakai, banyak jua nang maunduh hampir di samunyaan dunia karana garatis jua.

Aplikasinya ngini rasminya tetambaian rilis bulan Nopimbir tahun 2009. Diulah ulih Jan Koum wan Brian Acton nang asalnya bagawi di Yahoo salama 20 tahunan mun kaduanya digabungakan. WhatsApp bagabung lawan Facebook tahun 2014, tapi baoperasi sabagai aplikasi tapisah nang mana fokus utama mambangun layanan bakirim pasan nang hancap wan taparcaya di mana haja di dunia ni.

## Jajuhutan
TikTok

**TikTok** wan sasamaannya dalam bahasa Mandarin; Douyin adalah layanan *hosting* pidio durasi handap, ampunnya perusahaan Tiongkok ByteDance. Layanan ngini mahosting pidio nang dikirim pamakai, durasinya bisa matan 3 detik sampai 10 menit. Wahini beberapa pamakai ada nang sudah kawa maunggah pidio durasnya sampai 60 menit.

Matan mancungul, Tiktok wan Douyin sudah dapat popularitas glubal. Pada Uktubur 2020, Tiktok sudah malabihi 2 miliar unduhan seluler di seluruh dunia. *Morning Consult* menggalari Tiktok sabagai merk nang tumbuh paling hancap ketiga tahun 2020, imbah Zoom wan Peacock. *Cloudflare* meandak TIkTok jadi situs nang paling populer di tahun 2021, melingkawi google.com.

## Douyin
Douyin dilungsurkan matan Tiongkok pada bulan Septimbir 2016, panambaian ngarananya A.me, imbah tu beganti ngaran jadi Douyin pada bulan Disimbir 2016. Douyin diganalakan dalam 200 hari dan dalam waktu satu tahun bisi 100 juta pamakai, wan labih pada 1 milyar video nang ditonton saban harinya.

## TikTok vs Douyin
Douyin dilungsurkan ke pasar Tiongkok pada bulan Siptimbir 2016. TikTok adalah persi luar negerinya Douyin nang tapisah, wan dilungsurkan pada tahun 2017 gasan iOS wan android gasan di sepalihan pasar luar Tiongkok. Tapi, TikTok tersedia di seluruh dunia imbah menggabung layanan media sosial Tiongkok lainnya, yaitu Musical.ly pada tanggal 2 Agustus 2018. 

TikTok wan Douyin bisi tampilan muha nang sama tapi kada bisi akses ke konten satu wan lainnya. *Server* buhannya masing-masing bisi basis pasar sorangan tiap aplikasinya. 2 produk ngini mirip, tapi fiturnya kada identik. Douyin bisi fitur pencarian dalam pidio berdasarkan muha urang gasan melihat pidio tertentu, lawan ada fitur lain kayak betukar barang, mesan hotel, wan meulah ulasan beimbai lawan *tag* geograpis.

## Kasus

### Digugat Jaksa Agung Wan Hubnur
Jaksa Agung wan Hubnur sepakat menggugat TikTok. Gugatan hanyar gasan TikTok ngini disambat maraga sengaja maulah "klub tari batilanjang pirtual" nang melibatakan kanakan. Gugatan ngini diajuakan ulih Badan Perlindungan Kunsumen Negara Bagian Utah, Amirika Sarikat nang manuduh Tiktok sudah meambil untung dari fitur *live* wan mata duit pirtual nang mempasilitasi eksploitasi wan bedagang seksual, distribusi pornografi wan tindakan liegal nang lain.

Ujar Hubnur Utah, Spencer Cox, tuduhan fitur *live* ampun TikTok ngini kada hanya mengkhawatirkan tapi jua marasahkan. TikTok dianggap abai wan keselamatan kanakan, khususnya meambil untung dari hasil eksploitasinya, ini kada kawa ditolelir. 

## Bahan Itihan
Aditya Mufti Ariffin

**Aditya Mufti Ariffin** (lahir 21 Maret 1984) adalah saorang politisi Indonesia nang baasal dari Partai Persatuan Pembangunan (PPP). Sidin ngini manjadi wali kota Banjarbaru periode 2021-2024. 

## Jujuhutan
Basa Walanda

**Basa Walanda** marupakan salah sabuting basa Jermanik Barat nang jua marupakan basa rasmi di Walanda wan jua salah sabuting basa rasmi nang ada di Belgia. Basa ngini jua rancak disambat basa *Dutch* ulih bubuhan pamandir basa Inggris wan *Flemish* ulih urang-urang Belgia. Basa Walanda jua dipakai sawagai basa administrasi di Suriname wan di pulau Curacao, Sint Maarten, Aruba, Bonaire, Saba, wan Sint Eustatius. 

## Sajarah
Haratan wayah abad paangahan, basa Walanda disambat sawagai *Dietsc* atawa *Duutsc*, nang sacara sajarah sama lawan basa Jerman Deutsch nang sadarhananya baarti "basa masarakat", balaian lawan basa Latin, nang marupakan basa ugama wan balajar. Bantuk *Duutsc* diinjam matan basa Inggris wan mahasilakan "Dutch" wayahini. Ngaran rasmi basa Walanda adalah *Nederlands* atawa *Netherlandic*. Di Walanda, basa ngini jua disambat *Holland* (*Hollandish*).

## Jujuhutan
Bawang basanga

**Bawang basanga** adalah bawang habang nang hiris nang disanga sampai bakalir kuning maamas wan tarasa ranyah. Bawang basanga ngini adalah bumbu parupuian nang rancak dipakai gasan garnis palangkap atawa panambah rasa nyaman nang diparupuiakan di atas bamacam makanan di Indunisia. Di luar nagri ada nang mahirip yaitu bawang bumbai basanga, kada mamakai bawang habang tagal mamakai bawang bumbai nang taganal.

## Bahan

### Bawang habang
Bawang habang bakuran tahalus dibandingakan lawan bawang bumbai. Kalir bawangnya takadap marga habang tuha handak ka kalir bigi ramania. Bawang habang adalah parian bawang nang paling rancak ditanam wan dimakan di Indunisia. Rajin, bawang basanga diulah matan bawang habang nang taganal tagal sakira kada lakas rapai wan ranyah rahatan disanga.

Cara maulah bawang basanga adalah bawang habang dikuyak kulimbit, imbah ngitu dihiris tipis-tipis. Hirisan bawang habang ngini imbah ngitu disanga barandam dalam minyak lamak nang banyak, sampai masak duwa bakalir kuning-habuk maamas wan tarasa renyah. Bawang basanga kawa disimpan di dalam panyu atawa balik gasan menjagai sigar wan karanyahannya, wan kawa dipakai pulang gasan isuk-isuk gasan diparupuiakan di atas nasi atawa masakan.
Berkas:Shallot_(Sambar_Onion)_(1).JPG|pra=https://id.wikipedia.org/wiki/Berkas:Shallot_(Sambar_Onion)_(1).JPG|Bawang habang dijual di pakan
Berkas:Woman_chopping_shallots.jpg|pra=https://id.wikipedia.org/wiki/Berkas:Woman_chopping_shallots.jpg|Mahiris bawang habang tipis-tipis
Berkas:Sliced_shallots_for_bawang_goreng.JPG|pra=https://id.wikipedia.org/wiki/Berkas:Sliced_shallots_for_bawang_goreng.JPG|Bawang habang hiris siap disanga
Berkas:Bawang_goreng.JPG|pra=https://id.wikipedia.org/wiki/Berkas:Bawang_goreng.JPG|Bawang basanga nang ranyah parhatan ditiisakan wan siap disimpan 


## Kagunaan
Bawang basanga baisi harum asli wan cita rasa nang gurih tapi asa pina pahit saikit. Bawang basanga nang ranyah ngini biasanya diparupiakan di atas nasi putih, nasi uduk, nasi basanga, sate, soto, gagaduh, bubur ayam wan banyak lagi makanan, gasan bumbu tambahan, penambah *gurih*, atawa garnis mahias makanan. Bawang basanga kawa juwa dipakai gasan bamamacam tumisan sayuran, sup, *semur*, kari, mi, nasi, wan salada gasan parupuian. Bawang basanga siap pakai dalam wadah biasanya ada haja di pancarikinan mudirin duwa pakan rampak rampu.
Berkas:Nasi_Uduk_Box.jpg|pra=https://id.wikipedia.org/wiki/Berkas:Nasi_Uduk_Box.jpg|Nasi uduk baparupui bawang basanga
Berkas:Nasi_Goreng_Breakfast_in_Solo.JPG|pra=https://id.wikipedia.org/wiki/Berkas:Nasi_Goreng_Breakfast_in_Solo.JPG|Nasi basanga baparupui bawang basanga
Berkas:Semur_Daging_Kentang.JPG|pra=https://id.wikipedia.org/wiki/Berkas:Semur_Daging_Kentang.JPG|*Semur* baparupui bawang basanga
Berkas:Mie_Kangkung.JPG|pra=https://id.wikipedia.org/wiki/Berkas:Mie_Kangkung.JPG|Mi kangkung baparupui bawang basanga
Berkas:Bawang_goreng_onionku.jpg|pra=https://id.wikipedia.org/wiki/Berkas:Bawang_goreng_onionku.jpg|Bawang basanga dalam wadah siap pakai


## Itihi juwa

* *[[Emping]]*
* Karupuk
* Sambal
* Kicap manis
* Acar
* Masakan Indunisia

## Jujuhutan
Syamsudin Noor

**Kapitan Udara (Anumerta) Muhammad Syamsudin Noor** () adalah urang parwira TNI-AU. Ngaran sidin wahini diabadikan di Lanud Syamsudin Noor, Banjarbaru, Kalimantan Selatan.

## Parjalanan hidup
Sjamsudin adalah putra Kalimantan nang diranakakan di Kuta Alabio, Kabupaten Hulu Sungai Utara, Kalimantan Selatan. Sidin marupakan anak katalu matan anam badingsanak tiba Abah H. Abdul Gaffar Noor - Pansiunan Kyai bakas Kapala Federasi Kalimantan Tenggara wan Uma Hj. Putri Ratna Willis (trah Karajaan Pulau Laut). Wayah tahun 1932 masuk sakulah H.I.S di Batavia ( wayahini Jakarta ) lulus H.I.S wayah tahun 1939 manarusakan pandidikan M.U.L.O di Bogor, Jawa Barat. Pandidikan Mulo salawas 3 tahun, bujurannya wayah tahun 1942 wan tamat matan M.U.L.O imbah ngitu batarus pulang sakulah di A.M.S nang ada di Yogyakarta, Jawa Tengah wan lulus wayah tahun 1945.

Imbahnya tamat matan pandidikan umumnya, di AMS Yogyakarta, Muhammad Syamsudin Noor nang masih anum asa takiau diri sidin gasan umpat ka dunia kamilitiran bagian udara, imbahnya wayah tahun itu juwa sidin manarusakan pandidikan pulang di *Militarie Academie* (MA) Yogyakarta salawas satu tahun. Parhatan tahun 1946 lulus matan sakulah *Akademi Militer*, nang imbahnya manarusakan sakulah kajuruan panarbangan Yogyakarta sampai tahun 1947.

Batujuan sakira maningkat kamampuan sidin digawiannya, sidin umpat pulang Pandidikan wan latihan Panarbangan Pasawat Udara di India wan Burma salawas matan 1947 sampai ka tahun 1950. Di Burma, sidin jadi *pilot* pasawat wayah panarbangan *Indonesian Airways*.

## Gugur
Imbahnya bulik matan Burma wayah tahun 1950, Letnan Udara I Syamsudin Noor manarbangakan pasawat Dakota T-446 anggit AURI di Lapangan Udara Andir, Bandung, sampai musibah manimpa sidin wayah batugas panarbangan matan Lapangan Udara Andir ampah ka Tasikmalaya. Musibah ngini kajadian wayah hari minggu, 26 Nupimbir 1950 kikira jam 17.00 WIB, marga masin ada nang takang ditambah cuaca kada bagus di langit di sakulilingan Gunung Galunggung, Jawa Barat. Pasawat nang sewang maliaung bakajutan marumpak Cadas dinding gunung *dilereng* Gunung Galunggung nang andakannya kukurang labih 15 Km di higa tanggara Malang Bong (Kacamatan Ciawi, Tasikmalaya). Sidin gugur sawagai kusuma bangsa, wan dianggap sawagai saurang palupur gasan kalahiran “ Indonesian Airways “. Sidin dimakamkan lawan Upacara militir di Taman Makam Pahlawan Cikutra, Bandung wayah tanggal 29 Nupimbir 1950 diiringi panimbakan Salvo lawan jua batabur kambang lawan kakawalan panarbang matan pasawat Capung nang malalui di atas Taman Makam Pahlawan.

## Jujuhutan


## Pranala luar

* **** Silsilah Syamsudin Noor
Pulau Tatas

**Pulau Lodji Tatas** atawa **Pulau Tatas** (Basa Walanda: *eilandje/eiland* Tatas) adalah sabuting *delta* (pulau sungai) nang dikulilingi duwa sungai Barito, sungai Kuin wan sungai Martapura. Pulau ngini tamasuk dalam wilayah administratif Kuta Banjarmasin, Kalimantan Selatan. 

Dukanu, samunyaan wilayah pulau Tatas marupakan Kacamatan Banjar Barat sabalum pambantukan kacamatan Banjarmasin Tangah. 

Pulau Tatas marupakan sabuting dairah Kasultanan Banjar nang baandakan di Dairah Aliran sungai Martapura.

## Sajarah

Dalam Parjanjian tanggal 20 Oktober 1756 tatulis hurup Arab-Melayu wan basa Melayu wan hurup Latin basa Walanda yaitu Parjanjian Kayu Tangi tanggal 20 Oktober 1756 pasal 27, VOC Walanda diijinakan gasan baulah kuta batu di pulau Tatas." Lagipula meluaskan kepada Kompeni pada hal perdirikan kota batu baik di Tatas atawa pada tempat jang lain2 mana dikehendakinja istimewa pula di djadjahan jang akan dialahkan dan tunggui dengan beberapa orang mana ia akan dimupakatkan atas pertjaja sendirinja dan perlindungan Paduka Seri Sultan."

— Kontrak perjanjian antara raja Banjar Sultan Tamjidillah I Panembahan Badarul Alam dengan  Johannes Andreas Paravicini komisaris Belanda, pasal 27, Kontrak Perjanjian Kayu Tangi 20 Oktober 1756.

## Jujuhutan


## Itihi juwa

* Distrik Banjarmasin